**ΣΥΜΒΑΣΗ ΠΡΑΚΤΙΚΗΣ ΑΣΚΗΣΗΣ (Χρηματοδότηση από τον Φορέα Υποδοχής)**

Στο Βόλο σήμερα, την ΧΧΧΧΧΧΧΧΧΧ, μεταξύ:

1. του Πανεπιστημίου Θεσσαλίας (Π.Θ.), το οποίο ενεργεί στο πλαίσιο υλοποίησης του έργου «Πρακτική Άσκηση του Πανεπιστημίου Θεσσαλίας Ακαδημαϊκών Ετών 2024-2025, 2025-2026 και 2026-2027» με Ιδρυματικά Υπεύθυνη την Αντιπρύτανη Καινοτομίας, Διεθνοποίησης, Συνεργασιών και Ψηφιακής Διακυβέρνησης Καθηγήτρια κα **Χρυσή Λασπίδου**, στο εξής **Π.Θ.**
2. Του νομικού προσώπου με την επωνυμία ΧΧΧΧΧΧΧΧΧΧ, ή Του/Της ΧΧΧΧΧΧΧΧΧ που διατηρεί ατομική επιχείρηση (αντικείμενο/δραστηριότητα) και εδρεύει ΧΧΧΧΧΧΧΧΧ, με **ΑΦΜ** ΧΧΧΧΧΧΧΧ και εκπροσωπείται νόμιμα από τον/την ΧΧΧΧΧΧΧΧ (να προστεθεί και η ιδιότητα αν πρόκειται για νομικό πρόσωπο), στο εξής **ΦΟΡΕΑΣ ΥΠΟΔΟΧΗΣ**
3. Της/Του ΧΧΧΧΧΧΧΧΧ του ΧΧΧΧΧΧΧΧΧΧ, φοιτητή/φοιτήτριας του «ΧΧΧΧΧΧΧΧΧ» του Πανεπιστημίου Θεσσαλίας, στο εξής **ΦΟΙΤΗΤΡΙΑ/ΦΟΙΤΗΤΗΣ**

συμφωνούν και αποδέχονται τα παρακάτω:

## ΑΡΘΡΟ 1°

Ο Φορέας Υποδοχής αποδέχεται τη διεξαγωγή της Πρακτικής Άσκησης της φοιτήτριας/του φοιτητή στους χώρους εγκατάστασής του, σύμφωνα με τους παρακάτω συμβατικούς όρους, κατόπιν της εγκριτικής απόφασης Συνέλευσης Τμήματος αριθμ. ΧΧΧΧΧΧΧΧΧΧ.

Η διάρκεια της παρούσας Σύμβασης ορίζεται σε ημερολογιακούς μήνες και με ΧΧΧΧΧΧΧΧΧΧ ώρες εβδομαδιαίως, με ημερομηνία έναρξης την ΧΧΧΧΧΧΧΧΧΧ και ημερομηνία λήξης τηνΧΧΧΧΧΧΧΧΧΧ. Μετά την πάροδο του προαναφερθέντος χρονικού διαστήματος, η παρούσα Σύμβαση λήγει αυτοδικαίως.

**ΑΡΘΡΟ 2°**

Η παρούσα δεν συνιστά σε καμία περίπτωση σύμβαση εξαρτημένης εργασίας ή οποιασδήποτε άλλης μορφής μισθωτής απασχόλησης της φοιτήτριας/του φοιτητή στον Φορέα Υποδοχής, καθώς δεν αποσκοπεί στην παροχή εργασίας ή παραγωγικού αποτελέσματος οποιουδήποτε είδους. Η φοιτήτρια/Ο φοιτητής θα εκτελεί συγκεκριμένες εργασίες στους χώρους εγκατάστασης του Φορέα Υποδοχής στο πλαίσιο δραστηριότητας του, η οποία συνδέεται με αντικείμενα που περιλαμβάνονται στις γνωστικές περιοχές του προγράμματος σπουδών του Τμήματος όπου φοιτά και είναι συναφή με το σκοπό της πρακτικής άσκησης.

Το αντικείμενο της Πρακτικής Άσκησης της φοιτήτριας/του φοιτητή καθορίζεται από κοινού από τον/την Επόπτη του Φορέα Υποδοχής, τον/την Επόπτη Πρακτικής Άσκησης από την πλευρά του «ΧΧΧΧΧΧΧΧΧΧ» του Πανεπιστημίου Θεσσαλίας και από τη φοιτήτρια/το φοιτητή.

H Πρακτική Άσκηση πραγματοποιείται με βάση την εκάστοτε ισχύουσα νομοθεσία.

**ΑΡΘΡΟ 3°**

Η φοιτήτρια/Ο φοιτητής που διεξάγει πρακτική άσκηση, υπάγεται υποχρεωτικά στην ασφάλιση του Ηλεκτρονικού Εθνικού Φορέα Κοινωνικής Ασφάλισης (e-ΕΦΚΑ) σύμφωνα με την κείμενη νομοθεσία.

## ΑΡΘΡΟ 4°

Το ύψος της **μηνιαίας αποζημίωσης** της φοιτήτριας/του φοιτητή ανέρχεται στο ποσό των **ΧΧΧΧΧΧΧΧΧΧ €** μηνιαίως, συμπεριλαμβανομένου και του κόστους ασφάλισης και βαρύνει τον Φορέα Υποδοχής. Η αποζημίωση καταβάλλεται με την επιτυχή ολοκλήρωση της εκπαιδευτικής διαδικασίας της Πρακτικής Άσκησης.

## ΑΡΘΡΟ 5°

Η υλοποίηση του προγράμματος θα γίνει με την ευθύνη όλων των συμβαλλομένων που αναλαμβάνουν ρητά την πιστή τήρηση των υποχρεώσεων και ρυθμίσεων της σχετικής νομοθεσίας για την διεξαγωγή της Πρακτικής Άσκησης, του Κανονισμού Πρακτικής Άσκησης Πανεπιστημίου Θεσσαλίας και του Εσωτερικού Κανονισμού Πρακτικής Άσκησης του εκάστοτε Τμήματος και σύμφωνα με τους κανόνες που επιβάλλει η δεοντολογία και η καλή πίστη για την εκπλήρωση των στόχων της Πρακτικής Άσκησης.

H φοιτήτρια/Ο φοιτητής υποχρεούται να ακολουθεί το ωράριο λειτουργίας του Φορέα Υποδοχής, τους κανονισμούς εργασίας, τους ισχύοντες κανόνες ασφαλείας και υγιεινής, καθώς και κάθε άλλη ρύθμιση ή κανονισμό που ισχύει για το προσωπικό του Φορέα Υποδοχής.

**Υπεύθυνος Πρακτικής Άσκησης** από την πλευρά του «ΧΧΧΧΧΧΧΧΧΧ» του Πανεπιστημίου Θεσσαλίας έχει οριστεί ο/η ΧΧΧΧΧΧΧΧΧΧ.

**Επόπτης Φορέα Υποδοχής** ορίζεται ο/η ΧΧΧΧΧΧΧΧΧΧ (**email**: ΧΧΧΧΧΧΧΧΧΧ, **τηλέφωνο:** XXXXXXXXXXXXX)

Ο Φορέας Υποδοχής αναλαμβάνει την υποχρέωση να δηλώσει τη φοιτήτρια/το φοιτητή στο Πληροφοριακό Σύστημα ΕΡΓΑΝΗ και να αποστείλει τα απαραίτητα αποδεικτικά στο Γραφείο Πρακτικής Άσκησης Π.Θ.

## ΑΡΘΡΟ 6°

Αποκλειστικά κατά τόπο αρμόδια δικαστήρια για κάθε διαφορά που τυχόν προκύψει από την παρούσα Σύμβαση, ορίζονται τα δικαστήρια του Βόλου.

## ΟΙ ΣΥΜΒΑΛΛΟΜΕΝΟΙ

**Για το Πανεπιστήμιο Θεσσαλίας—Η Ιδρυματικά Υπεύθυνη**

**Υπογραφή:**

**E-mail:**

**Ονοματεπώνυμο:**

**Για το Φορέα Υποδοχής—Ο/Η Επόπτης Φορέα Υποδοχής**

**Υπογραφή:**

**E-mail:**

**Ονοματεπώνυμο:**

**Η Φοιτήτρια/Ο Φοιτητής**

**Υπογραφή:**

**E-mail:**

**Ονοματεπώνυμο:**